b'\n_START_ARTICLE_\nAdeopapposaurus\n_START_SECTION_\nFossiilit\n_START_PARAGRAPH_\nAdeopapposauruksesta on l\xc3\xb6ydetty osittaisia j\xc3\xa4\xc3\xa4nteit\xc3\xa4 useista yksil\xc3\xb6ist\xc3\xa4. N\xc3\xa4m\xc3\xa4 j\xc3\xa4\xc3\xa4nteet on l\xc3\xb6ydetty Argentiinassa, San Juanin maakunnassa sijaitsevasta Canon del Coloradon muodostelmasta.\n_START_SECTION_\nHistoria\n_START_PARAGRAPH_\nAdeopapposauruksen j\xc3\xa4\xc3\xa4nteet kuvattiin ensimm\xc3\xa4isen kerran vuonna 1999. Vuosikymmen my\xc3\xb6hemmin Ricardo Mart\xc3\xadnez tutki sen fossiileita uudelleen, ja h\xc3\xa4n huomasi asioita mit\xc3\xa4 h\xc3\xa4n ei ennen ollut huomannut, kuten kummallisia ominaisuuksia leuassa ja lis\xc3\xa4kaulanikaman. Silloin Mart\xc3\xadnez totesi ett\xc3\xa4 h\xc3\xa4nell\xc3\xa4 oli k\xc3\xa4siss\xc3\xa4\xc3\xa4n uusi dinosaurus. Uusia ominaisuuksia tai ei, Adeopapposaurus on yh\xc3\xa4 l\xc3\xa4heist\xc3\xa4 sukua toiselle prosauropodille, Massospondylukselle ja siis Massospondylidae-heimon j\xc3\xa4sen.\n_START_SECTION_\nNimi\n_START_PARAGRAPH_\nAdeopapposaurus tarkoittaa "kaukaa sy\xc3\xb6v\xc3\xa4\xc3\xa4 liskoa". Adeo tulee latinan kielest\xc3\xa4 ja tarkoittaa "kaukaa". Pappo tulee latinan kielest\xc3\xa4 ja tarkoittaa "sy\xc3\xb6mist\xc3\xa4". Saurus tulee kreikan kielen sanasta sauros ja tarkoittaa "liskoa". Adeopapposauruksen nimi tulee siit\xc3\xa4 ett\xc3\xa4 se on pitk\xc3\xa4n kaulansa ansiosta pystynyt sy\xc3\xb6m\xc3\xa4\xc3\xa4n kaukaa kehostaan._NEWLINE_Lajinimi mognai tulee Mognan alueen mukaan josta Adeopapposauruksen fossiileita on l\xc3\xb6ydetty.\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nAdeopapposauruksen pituus oli kolme metri\xc3\xa4 ja paino 80 kilogrammaa. Adeopapposaurus oli ep\xc3\xa4tavallinen sauropodomorphi, johtuen siit\xc3\xa4 ett\xc3\xa4 sill\xc3\xa4 on n\xc3\xa4ytt\xc3\xa4nyt olleen keratiinipitoinen nokka. Jos n\xc3\xa4in on, niin Adeopapposaurus on saattanut olla erikoistunut lehtien napsimiseen kasveista.'